Aurica Natalia
Asistent social comunitar
tel. (0248) 33-864

Programul de lucru
	Ziua
	Program
	Pauză
	Program

	LUNI
	08.00-12.00
	12.00-13.00
	13.00-17.00

	MARȚI
	08.00-12.00
	12.00-13.00
	Deplasări în teritoriu

	MIERCURI
	08.00-12.00
	12.00-13.00
	13.00-17.00

	JOI
	08.00-12.00
	12.00-13.00
	13.00-17.00

	VINERI
	08.00-12.00
	12.00-13.00
	Deplasări în teritoriu



Direcţia Asistenţă Socială şi Protecţie a Familiei este o subdiviziune structurală în subordinea Consiliului raional Criuleni.
Scopul Serviciului Asistență Socială și Protecție a Familiei este de a contribui la îmbunătățirea calității vieții persoanelor în dificultate prin asigurarea asistenței sociale. În vederea realizării acestui scop, prioritare sunt următoarele obiective:
· dezvoltarea şi administrarea serviciilor de asistență socială la nivel teritorial în conformitate cu politica națională și strategiile din domeniu;
· satisfacerea necesităților sociale ale persoanelor și grupurilor aflate în dificultate;
· implementarea unor programe specifice privind protecția copiilor şi familiei și protecția persoanelor cu dizabilități.
Direcţia Asistenţă Socială şi Protecţie a Familiei este responsabilă de identificarea persoanelor defavorizate şi acordarea serviciilor sociale calitative, ajutorului social, material și pentru perioada rece a anului în scopul ameliorării condiţiilor de trai. Promovează politica statului în domeniul respectiv şi asigură aplicarea legislaţiei la nivel teritorial.
Obiectivele strategice:
· identificarea persoanelor în situație de dificultate și facilitarea accesului acestora la prestații și servicii sociale; 
· susținerea și mobilizarea comunității, în vederea prevenirii și soluționării situațiilor de dificultate.

Serviciile și prestațiile sociale prestate de către 
Direcția asistență socială și protecția familiei
Servicii sociale
Serviciul de asistenţă socială comunitară;
Serviciul asistenţii sociali din teritoriu;
Serviciul Îngrijire socială la domiciliu;
Serviciul Asistenţă Parentală Profesionistă;
Serviciul Cantina socială;
Serviciul social „Asistenţă personală”;
Serviciul social „Echipa Mobilă”;
Serviciul social „Respiro”;
Serviciul social „Centrul de plasament pentru persoane vârstnice și adulți”;
Serviciul social de sprijin pentru familiile cu copii;
Serviciul ortopedie şi protezare;
Serviciul suport monetar persoanelor/familiilor defavorizate;
Tutela/Curatela;
Adopția.

Prestațiile sociale
Eliberarea taloanelor de tratament balneo-sanatorial
Fondul local de sustinerea sociala a populatiei


Serviciul de asistenţă socială comunitară;
Funcțiile Serviciului: 
• Evaluarea problemelor sociale din comunitate; 
• Informarea și sensibilizarea populației în vederea prevenirii problemelor sociale din comunitate și organizarea activității în vederea prevenirii și stopării extinderii problemelor sociale în comunitate; 
• Identificarea resurselor disponibile în comunitate pentru soluționarea situațiilor de dificultate; 
• Mobilizarea potentialului comunitar pentru depasirea starii de dificultate si sustinerea actiunilor de voluntariat;
• Organizarea cooperării și conlucrării între instituțiile locale și membrii comunității pentru implicare în soluționarea situațiilor de dificultate de ordin comunitar, de grup și individual, de a susține grupurile de beneficiari aflați în dificultate în vederea depășirii problemelor sociale care prevede:
- Evaluarea necesităților grupurilor de beneficiari din comunitate aflați în dificultate;
- Sustinerea grupurilor de beneficiari prin accesarea prestațiilor sociale.
• Dezvoltarea și prestarea serviciilor sociale la nivel de comunitate pentru grupurile de beneficiari aflati in dificultate;
• Sustinerea beneficiarilor prin organizarea și facilitarea activităților în cadrul grupurilor de suport reciproc;
• Monitorizarea post-serviciu a grupurilor de beneficiari de servicii specializate reintegrați/reîntorși în comunitate;
• Informarea structurii teritoriale de asistență socială privind necesitatea dezvoltării serviciilor specializate pentru grupurile de beneficiari din comunitate; de a susține persoanele aflate în dificulate în vederea soluționării problemelor sociale care prevede:
• Prestarea serviciilor sociale primare, care se realizează conform procedurii managementului de caz și include urmatoarele etape de lucru cu beneficiarul:
- indentificarea persoanelor aflate în dificultate din comunitate;
- evaluarea necesităților individuale;
- elaborarea și implementarea planului individualizat de asistență a beneficiarului în caz de necesitate;
- referirea beneficiarului spre servicii sociale specializate;
- evaluarea rezultatelor și planului individualizat de asistență;
- închiderea cazului
Beneficiarii Serviciului Asistență socială comunitară sunt: 
· comunitatea ca un tot întreg; 
· persoanele, familiile și grupurile sociale din comunitate, aflate în dificultate: 
• copii și familii: familii cu copii în situație de risc, familii cu copii cu dizabilități, copii rămași fără îngrijire părintească, copii orfani, copii abuzați și neglijați, copii cu dizabilități și alții; 
• persoane tinere: tineri cu dizabilități, mame minore, tineri în conflict cu legea, absolvenți ai instituțiilor rezidențiale, alții; 
• persoane vârstnice: persoane solitare, persoane cu dizabilități, persoane care suferă de afecțiuni grave (imobilizate), cupluri vârstnice în care unul din membrii familiei este grav bolnav, alții; 
• grupuri de persoane cu probleme sociale specifice: persoane adulte cu dizabilități, victime ale violenței în familie, agresori ai membrilor familiei, potențialele victime și victime ale traficului de ființe umane, persoane eliberate din locurile de detenție, șomeri, persoane dependente de drog și alcool, persoane infectate de HIV/SIDA, minorități etnice, alții. 
· persoane aflate în situație de dificultate.

Serviciul Îngrijire socială la domiciliu
Cadrul legislativ
Servicul activează în baza hotărîrii de Guvern nr. 1034 din 31.12.2014 cu privire la aprobarea Regulamentului-cadru al Serviciului de îngrijire socială la domiciliu şi a Standardelor minime de calitate.
Scopuri și obiective ale serviciului
Scopul serviciului: acordarea îngrijirilor la domiciliul persoanelor solitare, prevenirea instituționalizării și menținerii acestora într-un mediu familial și social favorabil.
Beneficiarii si modul de solicitare a serviciului
Beneficiari ai serviciului sunt pensionarii singuratici şi cetăţenii inapţi de muncă, invalizii, care nu au copii apţi pentru muncă sau copiii sunt plecaţi peste hotare şi au nevoie de ajutor permanent la domiciliu.
Îngrijirile la domiciliu se efectuiază de către lucrătorii sociali, angajaţi de conducerea Direcţiei asistenţă socială şi protecţie a familiei, conform Codului Muncii.
Lucrătorii sociali sunt persoanele care deservesc 10-12 persoane după caz, se deplasează la domiciliul acestora de 2-3 ori pe săptămînă și acordă următoarele servicii:
· Preia pentru acordarea serviciilor sociale la domiciliu persoanele singuratice , la recomandarea şefului serviciului social la domiciliu conform recomandărilor medicului de familie;
· Efectuiază evaluarea stării beneficiarului, şi ia decizii privind stabilirea şi/sau modificarea planului de deservire la domiciliu, coordonîndu-l cu şeful serviciului la domiciliu.
· Aduce la domiciliu prînzuri, semifabricate, alimente, mărfuri industriale necesare şi medicamente;
· Asigură gestionarea corectă a produselor sanitaro-igienice, precum şi a celor alimentare;
· Acordă ajutor la procurarea şi transportarea combustibilului la domiciliu, încălzirea sobelor, curăţenia încăperii de locuit, reparaţia locuinţei şi instalaţiilor tehnice sanitare din apartamente, prelucrarea loturilor de pămînt;
· Primeşte plăţile sociale de la Banca de Economii şi Poşta Moldovei la prezentarea procurilor;
· Execută doleanţe legate de corespondenţa cu rudele şi prietenii, plăţii serviciilor comunale;
· Procurarea medicamentelor şi colaborarea cu medicul după necesitate sau internarea în spital;
· Efectuiază deservire la domiciliu inclusiv prin metode psiho-sociale.
· Informarea despre privilegiile pe care le au aceştea conform legislaţiei în vigoare;
· Acordă ajutor organelor locale de autoadministrare la organizarea a funeraliilor persoanelor decedate.
 
Serviciul social „Echipa Mobilă”
Cadrul legislativ
Se instituie în baza Hotărîrii de Guvern nr. 722 din 22.09.2011 pentru aprobarea Regulamentului-cadru privind organizarea şi funcţionarea Serviciului social „Echipă mobilă” şi a standardelor minime de calitate. 
Scopul Serviciului este îmbunătăţirea calităţii vieţii beneficiarului prin servicii de consiliere, recuperare şi reabilitarea psihosocială, în vederea creşterii gradului de autonomie personală, de prevenire a instituţionalizării şi incluziune socială.
Obiectivele Serviciului sunt următoarele:
1) dezvoltarea abilităţilor beneficiarilor pentru o viaţă independentă în comunitate;
2) dezvoltarea abilităţilor de îngrijire şi suport acordat persoanelor implicate în procesul de incluziune socială a beneficiarului;
3) asigurarea socializării beneficiarilor, dezvoltarea relaţiilor cu comunitatea şi accesul la resursele şi serviciile existente în comunitate.
Organizarea şi funcţionarea Serviciului
Persoana care se consideră eligibilă pentru prestarea serviciilor în cadrul Serviciului sau reprezentantul legal al acesteia depune o cerere scrisă la şeful Direcţiei asistenţă socială şi protecţie a familiei sau la prestatorii privaţi de servicii, în a cărei rază teritorială se afla domiciliul, reşedinţa sau se găseşte acesta.
Cererea de admitere a beneficiarului în Serviciu este însoţită de următoarele documente:
1) copia de pe documentele de identitate;
2) copia certificatului de invaliditate;
3) extrasul din fişa medicală de ambulator sau de staţionar (Formularul nr. 027/e);
4) copia hotărîrii judecătoreşti, în cazul în care beneficiarul a fost declarat incapabil;
5) decizia autorităţii administraţiei publice locale de instituire a tutelei.  
Asistentul social comunitar:
1) efectuează, în comun cu specialiştii de referinţă o evaluare iniţială a solicitantului în termen de 10 zile de la data înregistrării cererii acestuia în vederea solicitării de servicii sociale;
2) întocmeşte un raport de evaluare iniţială şi coordonează cazul cu specialiştii din cadrul structurii teritoriale de asistenţă socială;
3) efectuează o evaluare complexă a solicitantului pentru a stabili necesitatea prestării serviciilor în termen de cel mult 10 zile de la data preluării cazului pentru efectuarea evaluării complexe;
4) completează formularul unificat de evaluare complexă a solicitantului, care include concluziile echipei multidisciplinare de specialişti, formulate în urma evaluării complexe, cu recomandări privind prestarea de servicii solicitantului.
Dosarul personal al beneficiarului trebuie să conţină următoarele informaţii şi documente:
1) cererea în scris a beneficiarului cu capacitate deplină de exerciţiu prin care acesta solicită prestarea de servicii în cadrul Serviciului sau cererea reprezentantului legal al beneficiarului în cazul beneficiarului minor ori declarat incapabil de instanţa de judecată;
2) decizia autorităţii administraţiei publice locale privind instituirea tutelei, în cazul depunerii cererii de reprezentantul legal al beneficiarului;
3) copia actelor de identitate ale beneficiarului;
4) copia certificatului de invaliditate al beneficiarului;
5) evaluarea iniţială completată şi semnată de asistentul social şi specialiştii de referinţă care au efectuat-o;
6) extrasul din fişa medicală de ambulator sau de staţionar (Formularul nr. 027/e);
7) formularul de evaluare complexă a beneficiarului;
8) planul individualizat de asistenţă al beneficiarului;
9) acordul de colaborare încheiat de beneficiar ori de reprezentantul său legal cu managerul de caz;
10) rapoartele de reexaminare a planului individualizat de asistenţă a beneficiarului şi procesele-verbale ale şedinţelor respective;
11) recomandările managerului de caz şi fişele de evaluare a beneficiarului, întocmite de personalul Serviciului în cadrul prestărilor de servicii în urma vizitelor la beneficiar.

Serviciul social „Respiro”
„Respiro” este un serviciu social specializat pentru persoane cu dizabilități severe. În cadrul acestui serviciu, amplasat în centre specializate sau alte servicii existente, persoanele pot beneficia de asistenţă socială, suport, îngrijire şi supraveghere 24 de ore pentru o perioadă de maximum 30 de zile pe an, timp în care familiile, rudele sau alte persoane care le îngrijesc își pot lua un repaus. 
Persoanele plasate în serviciu pot beneficia de cazare, alimentare, îngrijire, asistenţă socială, asistenţă psiho-pedagogică şi asistenţă medicală de urgenţă – toate în funcţie de nevoile sale individuale .
Pentru a beneficia de serviciu, solicitantul depune o cerere la asistentul social comunitar sau la Direcţia Raională de Asistenţă Socială şi Protecţie a Familiei.
Date de contact:
Centrul Multifuncțional Dubăsarii Vechi
tel. 0248 61 201
cs.dubasariivechi@concordia.or.at

Serviciul social „Asistenţă personală”
Cadrul legislativ
Se instituie în baza Hotărîrii de Guvern nr. 314 din 23.05.2012 pentru aprobarea Regulamentului-cadru privind organizarea şi funcţionarea Serviciului social „Asistenţă personală” şi a Standardelor minime de calitate.
Scopul Serviciului este de a oferi asistenţă şi îngrijire copiilor şi adulţilor cu dizabilităţi severe, în vederea favorizării independenţei şi integrării lor în societate (în domeniile: protecţie socială, muncă, asistenţă medicală, instructiv-educativ, informaţional, acces la infrastructură etc.).
Obiectivele serviciului:
1. oferirea unor servicii de asistenţă şi îngrijire flexibile, centrate pe persoană, care să îmbunătăţească calitatea vieţii şi independenţa persoanelor cu dizabilităţi severe;
2. facilitarea accesului la educaţie şi încadrare în câmpul muncii;
3. prevenirea instituţionalizării persoanelor cu dizabilităţi;
4. sprijinirea beneficiarilor să menţină şi să dezvolte relaţii sociale în familie şi comunitate.
Categorii și modul de solicitare
Personalul Serviciului este constituit din şeful Serviciului şi asistenţii personali.
Poate fi angajată în funcţia de asistent personal orice persoană, inclusiv unul din membrii familiei sau rudele beneficiarului, care îndeplineşte cumulativ următoarele condiţii:
1. are  vârsta minimă de 18 ani;
2. nu a atins  vârsta standard de pensionare conform prevederilor legislaţiei în vigoare;
3. nu a fost condamnată pentru săvîrşirea unei infracţiuni care ar face-o incompatibilă cu exercitarea ocupaţiei de asistent personal;
4. are capacitate deplină de exerciţiu;
5. starea de sănătate corespunde cerinţelor funcţiei ocupate.
Nu poate fi angajat în calitate de asistent personal părintele copilului cu dizabilităţi severe, care beneficiază de concediu de maternitate sau de concediu parţial plătit pentru îngrijirea copilului pînă la  vârsta de 3 ani.
Care sunt beneficiarii Serviciului – persoane cu dizabilităţi severe, inclusiv copii de la  vârsta de 3 ani, care îndeplinesc condiţiile de eligibilitate stabilite în Instrucţiunea anexată la prezentul Regulament;
 
Serviciul asistenta parentala profesionista
Bază legislativă:
Convenţia ONU pentru drepturile copilului din 20.11.1989
Legea nr.338/15.12.1994 a R.M cu privire la drepturile copilului.
Legea nr.140/14.06.2013 privind protecţia specială a copiilor aflaţi în situaţie de risc şi a copiilor separaţi de părinţi.
Hotărîrea Guvernului nr. 760 din 17.09.2014 pentru aprobarea Regulamentului-cadru cu privire la organizarea şi funcţionarea Serviciului de asistenţă parentală profesionistă şi a standardelor minime de calitate.
Hotărîrea Guvernului nr.1479/25.12.2008 privind aprobarea Standardelor minime de calitate pentru serviciul de asistenţă parentală profesionistă.
Hotărîrea Guvernului nr.1361/07.12.2007 privind aprobarea Regulamentului Serviciului de asistenţă parentală profesionistă.
Scopul și obiective a Serviciului APP
Scopul Serviciului este de a oferi copilului îngrijire într-un mediu familial substitutiv pentru o perioadă de timp.
Obiectivele Serviciului sunt următoarele:
1) asigurarea îngrijirii copilului în conformitate cu necesităţile individuale de asistenţă şi de dezvoltare ale acestuia;
2) facilitarea (re)integrării familiale şi sociale a copilului, ţinînd cont de necesităţile individuale de asistenţă şi dezvoltare ale acestuia.
 Prestarea serviciului se realizează în baza următoarelor principii:
1) respectarea şi promovarea interesului superior al copilului;
2) respectarea dreptului copilului de a creşte şi de a fi educat în familie;
3) respectarea identităţii copilului;
4) respectarea opiniei copilului şi luarea în considerare a acesteia, în funcţie de  vârsta şi gradul său de maturitate;
5) abordarea individualizată a copilului;
6) abordarea nondiscriminatorie;
7) abordarea multidisciplinară a cazului;
8) protecţia împotriva violenţei, neglijării şi exploatării copilului;
9) parteneriatul cu părinţii în luarea deciziei.

Serviciul social de sprijin familial
Cadrul legislativ
Serviciul social de sprijin familial își desfășoară activitatea în conformitate cu Legea nr. 123 din 18.06.2010 cu privire la serviciile sociale, Hotărîrii Guvernului Republicii Moldova nr. 889 din 11.11.2013 pentru aprobarea Regulamentului — cadru cu privire la organizarea și funcționarea Serviciului social de sprijin pentru familiiile cu copii, Hotărîrii nr. 780 din 25.09.2014 „Cu privire la aprobarea Standardelor minime de calitate”.
Serviciului social de sprijin pentru familiile cu copii
Serviciul social de sprijin pentru familiile cu copii își desfășoară activitatea în conformitate cu Legea nr. 123 din 18.06.2010 cu privire la serviciile sociale, Hotărîrii Guvernului Republicii Moldova nr. 889 din 11.11.2013 pentru aprobarea Regulamentului — cadru cu privire la organizarea și funcționarea Serviciului social de sprijin pentru familiiile cu copii, Hotărîrii nr. 780 din 25.09.2014 „Cu privire la aprobarea Standardelor minime de calitate”, Deciziei Consiliului raional Telenești nr. 4/6 din 01.10.2014 „Privind aprobarea Regulamentului cu privire la organizarea și funcționarea Serviciului social de sprijin familial”.
Scopul serviciului: Susținerea dezvoltării capacităţilor familiei în creşterea şi educaţia copilului, prin consolidarea factorilor protectori din interiorul familiei şi conectarea ei la resursele relevante din comunitate.
Obiective:
· susţinerea familiei în depăşirea situaţiilor de risc şi prevenirea separării copilului de familie;
· consolidarea competenţelor parentale;
· susţinerea familiei în vederea reintegrării copilului în familie.
· sensibilizarea comunităţii în scopul prevenirii timpurii a riscurilor posibile;
Specificul și formele serviciului
·  Serviciul se prestează în două forme: sprijin familial primar și sprijin familial secundar.
· Serviciul include activități de prevenire sau intervenţie în cazurile de abuz, neglijare sau abandon, instituţionalizării copilului, aspectelor legate de îngrijire şi educarea copilului, necesităţile copilului în procesul de dezvoltare.
· Serviciul social de sprijin familial prevede susţinerea familiei şi copilului timp de câteva luni, dar nu mai mult de jumătate de an, pentru depăşirea unor situații de criză familia se susține financiar.
Categoriile de beneficiari:
· Beneficiari ai serviciului sprijin familial primar sunt toate familiile cu copii din comunitate;
· Beneficiarii sprijinului familial secundar sunt familiile cu copii în situaţii de risc şi/sau familiile ai căror copii se află în proces de reintegrare;
Modalitate de solicitare sau identificarea beneficiarilor:
· adresarea directă din partea copilului şi/sau familiei biologice/extinse;
· autosesizare;
· sesizarea din partea persoanelor fizice, instituţiilor, autorităţilor şi specialiştilor;
· referirea cazului în cadrul sistemului de protecţie a copilului.
Serviciul social de Sprijin pentru familii cu copii asigură bunăstarea, dezvoltarea şi siguranţa copilului în sînul familiei.

Tutela/Curatela
Scopul si obiective
Tutela/curatela este una din cele mai larg întâlnite forme de plasament de pentru copiii orfani, copiii temporar rămaşi fără îngrijire părintească şi copiii rămaşi fără îngrijire părintească care are drept scop ocrotirea drepturilor şi intereselor legitime ale copilului.
Potrivit practicii, la instituirea tutelei/curatelei o deosebită importanţă se acordă relaţiilor dintre tutore/curator şi membrii familiei lui cu copilul aflat sub tutelă/curatelă.
Obiectivele primordiale ale serviciului sunt constituite şi reies din interesul superior al copilului aflat în plasament.
Obiective:
· Apărarea drepturilor şi interesele copiilor, obiectivul are drept menire reprezentarea legală a minorilor în rapoartele juridice de interes a acestora în instanţele de drept, de stare civilă şi în alte organe.
· Accesul la serviciilor sociale calitative– excluderea stigmatizării, neglijări şi marginalizării copiilor aflaţi în dificultate de către prestatorii de servicii. Implicarea actorilor locali şi sociali în rezolvarea dificultăţilor existente.
· Asigurarea unui nivel confortabil psihologic şi social al copiilor aflaţi în plasament, obiectivul are drept menire asigurarea unor condiţii corespunzătoare de întreţinere, educaţie şi instruire. Realizarea obiectivului dat în mare măsură este pus în seama tutorilor şi curatorilor, care au drept obligaţiune de a crea condiţii adecvate atît din punct de vedere psiho-emoţionl cît şi material ţinînd cont de interesele copiilor aflaţi în plasament.
Instituirea tutelei şi curatelei
Tutela se instituie asupra copiilor care nu au atins  vârsta de 14 ani. La atingerea vîrstei de 14 ani, tutela se transformă în curatelă, fără adoptarea de către autoritatea tutelară a unei hotărîri suplimentare.
Curatela se instituie asupra copiilor în vîrstă de la 14 la 18 ani.
Actele necesare pentru instituirea tutelei cuatelei:
1. Copia buletinului de identitate
2. Copia certificatului de căsătorie/a divorţului/a decesului unuia din soţi
3. Certificatul de la locul de trai şi componenţa familiei
4. Copia actelor ce confirmă prezenţa spaţiului locativ
5. Actul studierii condiţiilor de trai
6. Certificatul de la locul de muncă despre venituri/copia adeverinţei de pensionar
7. Certificatul medical conform cerinţelor stabilite
8. Caracteristica
9. Autobiografia
10. Acordul membrilor familiei, care a atins majoratul
11. Cererea
Actele copilului propus spre tutelă/curatelă:
1. Copia certificatului de naştere
2. Certificatul de la locul aflării copilului (şcoala, gr./cr.)
3. Certificatul medical după forma propusă
4. Actul studierii condiţiilor de educaţie a copilului
5. Actele despre părinţi: hotărîrea instanţei de judecată despre decăderea din drepturi părinteşti, dispăruţi fără veste; certif. despre deces, certif. F3a; acordul părinţilor, autentificat de către notar sau autoritatea tutelară.
6. Acordul copilului, care a atins  vârsta de 10 ani
7. Caracteristica copilului
8. Avizul autorităţii tutelare locale cu privire la instituirea tutelei/curatelei asupra minorului
Conform ultemilor modificări a legislaţiei din domeniul protecţiei falimiei şi copilului, reies două forme de instituire a tutelei/curatelei ţinînd cont de situaţia care necesită aplicarea acestei forme de plasament.
I. Copiii ai căror părinţi sunt plecaţi peste hotare
a) Părinţii/unicul părinte care pleacă peste hotare pe un termen mai mare de 3 luni şi ai căror copii rămîn în Republica Moldova urmează să informeze în prealabil autoritatea tutelară locală despre persoana în grija căreia rămîn copiii.
b) copiii ai căror părinţi/unicul părinte sunt plecaţi/este plecat la muncă peste hotare care au fost identificaţi de către administraţia instituţiilor educaţionale, specialistul în protecţia drepturilor copilului, asistentul social comunitar, medicul/asistentul medicului de familie sau ofiţerul de sector al poliţiei infomează autorităţii tutelare locale în termenii prevăzuţi de legislaţie
În baza informaţiei parvente, autoritatea tutelară locală dispune efectuarea evaluării situaţiei copilului de către specialistul în protecţia drepturilor copilului, iar în lipsa acestuia – de către asistentul social comunitar, şi emite, cu consimţămîntul părinţilor/unicului părinte, dispoziţia de instituire a tutelei/curatelei conform prevederilor legislaţiei dacă în urma evaluării iniţiale se constată că condiţiile de creştere şi educaţie a copilului sunt adecvate.
In situaţiile indicate mai sus tutela/curatela se aplică ca forma temporară de protecţie şi este fără plata indemnizaţiei.
II. Copiii rămaşi fără ocrotire părintească
a) sunt decedaţi, fapt confirmat printr-un certificat de deces;
b) au fost decăzuţi din drepturile părinteşti, fapt confirmat printr-o hotărîre a instanţei de judecată;
c) au fost declaraţi ca fiind incapabili, fapt confirmat printr-o hotărîre a instanţei de judecată;
d) au fost declaraţi dispăruţi fără urmă, fapt confirmat printr-o hotărîre a instanţei de judecată;
e) au fost declaraţi decedaţi, fapt confirmat printr-o hotărîre a instanţei de judecată;
f) i-au abandonat, fapt confirmat printr-o hotărîre a instanţei de judecată.

Statutul de copil rămas fără ocrotire părintească se retrage în cazurile:
a) anulării hotărîrii instanţei de judecată privind decăderea din drepturile părinteşti a părinţilor copilului;
b) restabilirii în drepturile părinteşti a mamei/tatălui copilului;
c) adopţiei copilului, încuviinţată printr-o hotărîre a instanţei de judecată;
d) recunoaşterii sau stabilirii paternităţii, conform prevederilor art. 47 alin. (5) şi (6) şi art. 48 din Codul familiei;
e) anulării hotărîrii instanţei de judecată privind declararea incapacităţii mamei/tatălui copilului;
f) pronunţării hotărîrii instanţei de judecată privind declararea capacităţii de exerciţiu depline a mamei/tatălui copilului;
g) anulării hotărîrii instanţei de judecată privind declararea mamei/tatălui copilului ca fiind dispărută/dispărut fără urmă;
h) anulării hotărîrii instanţei de judecată privind declararea mamei/tatălui copilului ca fiind decedată/decedat;
In situaţiile indicate mai sus tutela/curatela se aplică ca forma permanentă de protecţie şi este cu plata indemnizaţiei şi se instituie prin dispoziţia autotităţii tutelareteritoriale .
Persoanele care pot fi numite tutori (curatori)
Pot fi numiţi tutori (curatori) o singură persoană fizică sau soţul şi soţia împreună dacă nu se află în vreunul din cazurile de incompatibilitate prevăzute la alin.(4) al art. 143 CF şi au consimţit expres.
La numirea tutorelui (curatorului) se iau în considerare calităţile morale şi alte calităţi personale, posibilităţile candidatului de a-şi îndeplini obligaţiile de tutore (curator), relaţiile lui şi ale membrilor familiei lui cu copilul.
Numirea tutorelui la copilul care a atins  vârsta de 10 ani se face numai cu acordul copilului.
Nu poate fi numită tutore (curator) persoana:
a) minoră;
b) declarată incapabilă sau cu capacitate de exerciţiu limitată;
c) decăzută din drepturile părinteşti;
d) declarată incapabilă de a fi tutore (curator) din cauza stării de sănătate;
e) care a fost adoptator, dar adopţia a fost anulată din cauza exercitării necorespunzătoare a obligaţiilor de adoptator;
f) căreia i s-a restrîns exerciţiul unor drepturi politice sau civile, fie în temeiul legii, fie prin hotărîre judecătorească, precum şi persoana cu rele purtări;
g) ale cărei interese vin în conflict cu interesele persoanei puse sub tutelă (curatelă);
h) înlăturată, prin act autentic sau prin testament, de către părintele care exercita singur, pînă la momentul morţii, ocrotirea părintească;
i) care, exercitînd o tutelă (curatelă), a fost îndepărtată de la ea;
j) care suferă de alcoolism cronic sau de narcomanie;
k) care se află în relaţii de muncă cu instituţia în care este internat copilul asupra căruia se instituie tutela (curatela);
l) care nu are domiciliul pe teritoriul Republicii Moldova.
Tutela (curatela) asupra copiilor care sunt întreţinuţi şi educaţi în instituţiile de stat.
În cazul în care asupra copiilor întreţinuţi şi educaţi în instituţiile de stat nu este instituită tutela (curatela), obligaţiile tutorelui (curatorului) sunt puse pe seama administraţiei instituţiei respective.
Plasamentul temporar al copilului aflat sub tutelă (curatelă) în instituţia de stat nu anulează drepturile şi obligaţiile tutorelui (curatorului) faţă de acesta.
Apărarea drepturilor copiilor externaţi din instituţiile de stat este preluată de către autorităţile tutelare.
Pentru fiecare copil orfan şi rămas fără îngrijirea părintească, luat sub tutelă (curatelă) — 800 lei lunar familiilor în al căror plasament se află minorul.
  
Adopția
Ce înseamnă adopţia internă?
Adopţia internă este adopţia în care atât adoptatorul sau familia adoptatoare, cât şi adoptatul au reşedinţa obişnuită în Republică Moldova.
Ce înseamnă adopţia internaţională?
Adopţia internaţională este adopţia în care adoptatorul sau familia adoptatoare şi copilul ce urmează să fie adoptat au reşedinţa obişnuită în state diferite, iar în urma încuviinţării adopţiei, copilul urmează să aibă aceeaşi reşedinţă obişnuită cu cea a adoptatorului.
Cine poate adopta?
Pot adopta atât familiile (persoane căsătorite intre ele — soţ şi soţie), cât şi persoanele singure (necăsătorite) care obţin atestatul de familii/ persoane apte să adopte.
Cine nu poate adopta?
1. Persoanele care nu au capacitate deplină de exerciţiu, precum şi persoanele cu boli psihice şi handicap mintal nu pot adopta.
2. Persoana care a fost condamnată definitiv pentru o infracţiune contra persoanei sau contra familiei, săvârşită cu intenţie, precum şi pentru infracţiunea de trafic de persoane sau trafic şi consum ilicit de droguri nu poate adopta.
3. Persoana ori familia al cărei copil beneficiază de o măsură de protecţie specială sau care este decăzută din drepturile părinteşti nu poate adopta.
Costurile impuse de legea RM?
Potrivit legii Republica Moldova nu sunt prevăzute nici un fel de taxe pentru a urma procedura de adopţie internă.
Cine are prioritate la adopţie?
Au prioritate la adopţia copilului:
a) rudele copilului, până la gradul al patrulea inclusiv;
b) persoana/familia alături de care copilul s-a bucurat de viaţă de familie o perioadă de minim 6 luni;
c) persoanele/familiile care au adoptat fraţi ai copilului.
 
Prestațiile sociale
1. Acordarea compensaţiei pentru serviciile de transport
În contextul punerii în aplicare a prevederilor Legii nr.60 din 30.03.2012 prin HG nr.1413 din 27.12.2016 a fost aprobat Regulament cu privire la modul de stabilire şi de plată a compensaţiei pentru serviciile de transport. Comasarea a acestor două prestaţii reduce fragmentarea prestaţiilor sociale, fapt ce contribuie la asigurarea durabilităţii sistemului de asistenţă socială.
Această compensație se stabileşte de către structurile teritoriale de asistență socială, iar mijloacele financiare se alocă din bugetul de stat prin transferuri cu destinaţie specială către bugetele unităţilor administrativ-teritoriale de nivelul al doilea.
Ce reprezintă compensația pentru serviciile de transport?
Compensația pentru serviciile de transport este suma bănească plătită trimestrial persoanelor anumitor categorii de persoane prevăzute în Regulament cu privire la modul de stabilire şi de plată a compensaţiei pentru serviciile de transport
Cine are dreptul la compensaţia pentru serviciile de transport ?
1) persoanele cu dizabilităţi severe;
2) persoanele cu dizabilităţi accentuate;
3) copiii cu dizabilităţi în vîrstă de pînă la 18 ani;
4) persoanele cu dizabilităţi locomotorii.
Care sunt documentele necesare pentru stabilirea compensației pentru serviciile de transport?
La cererea pentru stabilirea compensaţiei se anexează copiile următoarelor documente:
1) buletinul de identitate sau certificatul de naştere (în cazul copiilor cu dizabilităţi în vîrstă de pînă la 18 ani);
2) certificatul de dizabilitate şi capacitate de muncă, eliberat de Consiliul Naţional pentru Determinarea Dizabilităţii şi Capacităţii de Muncă sau de structurile acestuia;
3) concluzia privind necesitatea deservirii cu transport a persoanei cu dizabilităţi locomotorii, eliberată de către Consiliul Naţional pentru Determinarea Dizabilităţii şi Capacităţii de Muncă sau structurile acestuia.

Ajutor Social
Ajutorul social este un suport financiar, plătit în fiecare lună, familiilor care se află într-o situaţie de mare dificultate. Acest suport financiar permite garantarea unui venit minim pentru fiecare familie vulnerabilă.
În calitate de beneficiar, trebuie să ştiţi că vă daţi acordul pentru verificarea la domiciliu a datelor indicate în cerere şi pentru restituirea sumelor plătite nejustificat. Pentru a evita această situaţie, prezentaţi informaţii complete şi corecte.
Comunicaţi în scris asistentului social orice modificare de venit în situaţia anterioară a familiei Dumneavoastră. Dacă situaţia familiei Dumneavoastră nu s-a înbunătăţit la finalul celor 12 luni, este necesar să depuneţi o cerere nouă pentru acordarea ajutorului social la asistentul social din primărie. Numai aşa secţia asistenţă socială şi protecţie a familiei poate continua plata ajutorului social, în caz contrar aceasta încetează. Nu refuzaţi efectuarea anchetei sociale de către asistentul social care verifică condiţiile care au stat la baza acordării dreptului la ajutor social. Această verificare este pentru a vă ajuta şi nu pentru a vă sancţiona! În cazul în care refuzaţi efectuarea anchetei sociale — Secţia asistenţă socială şi protecţie a familiei are obligaţia să înceteze plata!
Cum se calculează ajutorul social?
Suportul financiar plătit lunar este diferenţa dintre venitul lunar minim garantat stabilit prin lege şi totalul veniturilor de care dispune familia.
Venitul lunar minim garantat stabilit prin lege pentru acopdarea ajutorului social la familie este compus din:
— 1107 lei (100%) pentru persoana solicitantă,
— 774,9 lei (70 %) pentru fiecare alt adult al familiei,
— 553,5 lei (50%) pentru fiecare copil,
— 332,1 lei (30%) pentru fiecare adult cu dizabilităţi ,
— 554 lei (50%) pentru fiecare copil cu dizabilităţi,
— 110,7 lei (10%) se adaugă dacă persoana încadrată în grad de dizabilitate este unicul adult în familie.
Din suma acestora se scade suma tuturor veniturilor familiei şi se obţine plata ajutorului social lunar.
În cadrul proiectului „Răspuns de urgență la COVID-19 în Republica Moldova”, Banca Mondială susține consolidarea protecției sociale a familiilor defavorizate prin îmbunătățirea programului de ajutor social. În acest sens, pe perioada stării de urgență, a fost majorat venitul lunar minim garantat de la 1107 lei până la 1300 lei (+193 lei), inclusiv a fost majorat cuantumul venitului lunar minim garantat pentru fiecare copil de la 50% (553 lei) la 75% (975 lei), care este valabil și după ridicarea stării de urgență.
Ajutor pentru perioada rece a anului
Ajutorul pentru perioada rece a anului se stabileşte şi se acordă:
a) familiilor defavorizate beneficiare de ajutor social conform prevederilor prezentei legi;
b) familiilor solicitante de ajutor social care au un venit global mediu lunar mai mare decât venitul lunar minim garantat conform legislaţiei şi mai mic decât nivelul venitului lunar minim garantat majorat de 2,2 ori (2435,4 lei).
Nu se iau în consideraţie:
· Plata unică de ajutor material plătit de stat sau de autorităţile locale.
· Ajutor de deces.
· Ajutor pentru calamităţi.
· Indemnizaţia unică primită la naşterea copilului .
· Sprijinul financiar la pensii şi alocaţii.
Familiilor formate doar din membri inapţi de munca ( persoane cu dizabilităţi, copii şi persoane peste 62 ani) nu li se calculează venitul din terenul agricol.
Actele necesare pentru a obţine ajutorul social:
Împreună cu cererea de ajutor social documente obligatorii ce trebuie prezentate la asistentul social din localitate  sunt:
· Copiile actelor de identitate a tuturor membrilor familiei (inclusiv actele de naştere ale copiilor),
· certificat de componenţă a familiei,
· certificat de salariu de la locul de muncă,
· certificat ce confirmă gradul şi termenul dizabilităţii,
· certificatul de studii cu indicarea bursei,
· certificatul sau copia documentelor ce confirmă dreptul deţinătorului de teren agricol lângă casă şi extravilan (deținătorii de teren aflat la evidența altor primării, se prezintă de la primăria aferentă),
· copia deţinătorului de patentă sau intreprindere individuală,
· alte acte după caz.

Eliberarea taloanelor de tratament balneo-sanatorial
În conformitate cu Regulamentul cu privire la modul de evidenţă şi distribuire a biletelor de reabilitare/recuperare acordate persoanelor în vîrstă şi celor cu dizabilităţi, aprobat prin Hotărîrea Guvernului Republicii Moldova nr.372 din 06.5.2010 persoane în vîrstă şi cu dizabilităţi au dreptul la asigurare cu bilete de tratament balneo-sanatorial.
persoană în vârstă – persoană care a atins  vârsta de pensionare conform Legii nr. 156-XIV din 14 octombrie 1998 privind pensiile de asigurări sociale de stat;
persoană cu dizabilităţi – persoană cu capacitate limitată fizic, mintal, intelectual sau senzorial care în interacţiune cu alte obstacole poate împiedica participarea ei eficientă la viaţa socială, în aceeaşi măsură ca şi alţi cetăţeni, conform concluziei Consiliului de expertiză medicală a vitalităţii.
Reabilitarea/recuperarea persoanelor în vârstă şi celor cu dizabilităţi, se efectuează în Centrul de reabilitare „Victoria” din or. Sergheevca, regiunea Odesa, Ucraina, şi în Centrul republican pentru recuperarea sănătăţii invalizilor şi pensionarilor „Speranţa” din or.Vadul lui Vodă aflate în subordinea Ministerului Muncii, Protecţiei Sociale şi Familiei al Republicii Moldova.
Dreptul la asigurare cu bilete se acordă o dată la 3 ani persoanelor în vârstă şi celor cu dizabilităţi, cetăţeni ai Republicii Moldova, cetăţeni străini, apatrizi sau refugiaţi, care au domiciliul în Republica Moldova, au atins  vârsta de 18 ani şi se află în evidenţa direcţiilor/secţiilor asistenţă socială şi protecţie a familiei.
Beneficiarii (persoană în vârstă ori persoana cu dizabilitați), care au suportat infarct miocardic acut/repetat sau ictus cerebral primar/repetat, în primele 6 luni după incident au dreptul la bilete în Centrul republican de recuperare a invalizilor şi pensionarilor „Speranţa” din or.Vadul lui Vodă, peste rând, indiferent de faptul dacă anterior au beneficiat de bilet în modul stabilit, distribuit de Direcţia asistenţă socială şi protecţie a familiei.
Persoanele în vîrstă şi cele cu dizabilităţi aflate la întreţinerea deplină a statului în aziluri, internate psihoneurologice, alte forme de plasament temporar sau permanent nu beneficiază de dreptul la asigurarea gratuită cu bilete.
În cazul în care beneficiarul refuză să se deplaseze în termenul indicat în bilet la Centru, el este obligat să restituie biletul Direcţiei asistenţă socială şi protecţie a familiei cu 10 zile înainte de data indicată în bilet.
În cazul în care persoanele care stau la rînd refuză din motive obiective (îmbolnăvire, decesul rudelor) primirea biletului şi refuzul este documentat, solicitantul poate beneficia de bilet, la o nouă solicitare sau propunere a Direcţiei asistenţă socială şi protecţie a familiei, fără a fi inclus din nou în rînd. În caz contrar rîndul nu i se păstrează.
Biletele se eliberează solicitanţilor la prezentarea următoarelor acte:
a) fişa balneosanatorială F 072E;
b) buletinul de identitate, iar în cazul biletelor de reabilitare peste hotarele republicii – şi paşaportul cetăţeanului Republicii Moldova;
c) legitimaţia de pensionar;
d) carnetul de muncă şi copia primei şi ultimei pagini care conţin înscrieri ale carnetului de muncă;
e) pentru persoanele neangajate în câmpul muncii – certificatul prin care se confirmă că solicitantul nu a beneficiat de bilet în ultimii trei ani prin intermediul casei teritoriale de asigurări sociale, iar pentru persoanele încadrate în câmpul muncii – de la locul de muncă.
La momentul primirii biletului, beneficiarului i se comunică următoarele:
a) nu se permite modificarea termenului de valabilitate, vînzarea, schimbul sau transmiterea biletului altei persoane;
b) biletul se eliberează pentru tratamentul unei singure persoane;
c) beneficiarul este obligat să prezinte biletul la unitatea de recepţie a Centrului pentru înregistrare şi perfectarea fişei sanatoriale;
d) beneficiarului care a întrerupt de sine stătător procesul de reabilitare/recuperare termenul neutilizat nu i se compensează sub nici o formă;
e) în termen de 20 de zile de la întoarcere, beneficiarul este obligat să prezinte personal direcţiei/secţiei asistenţă socială şi protecţie a familiei cuponul detaşabil al bonului.
Bilete gratuite se eliberează:
a) persoanelor cu dizabilităţi severe (gradul I) şi accentuate (gradul II) neangajate în câmpul muncii;
b) persoanelor în vîrstă beneficiare de pensie pentru limită de vîrstă sau alocaţie socială de stat, neangajate în câmpul muncii.
Bilete cu reducere de 70 % din cost se eliberează:
a) persoanelor cu dizabilităţi severă (gradul I) şi accentuată (gradul II) angajate în câmpul muncii;
b) persoanelor cu dizabilitate medie (gradul III) neangajate în câmpul muncii;
c) însoţitorilor persoanelor cu disabilităţi de gradul I care, potrivit concluziei Consiliului de expertiză medicală a vitalităţii, au nevoie de ajutor permanent din partea altei persoane.
Bilete cu o reducere de 30 % din cost se eliberează:
a) persoanelor cu dizabilitate medie (gradul III) angajate în câmpul muncii;
b) persoanelor în vârstă beneficiare de pensii pentru limită de vîrstă, pensii pe invaliditate sau de alocaţii sociale de stat, angajate în câmpul muncii, înregistrate oficial sau care desfăşoară activităţi de întreprinzător de diferite forme.
Persoane cu dizabilităţi şi pensionarii (de  vârsta-standard de pensionare), cetăţeni ai Republicii Moldova supuşi represiunilor politice şi ulterior reabilitaţi conform Legii nr. 1225-XII din 8 decembrie 1992 privind reabilitarea victimelor represiunilor politice, beneficiază de dreptul la reabilitare/recuperare anuală cu o reducere de 30 % din costul biletului.
  
Fondul local de sustinerea sociala a populatiei
Cadrul legislativ
Fondul local de susţinere socială a populaţiei este creat pentru acordarea ajutorului material păturilor socialmente vulnerabile ale populaţiei şi activează în temeiul prevederilor Hotărîrii Guvernului nr.1083 din 26.10.2000 „Privind punerea în aplicare a Legii Fondului republican şi a fondurilor locale de susţinere socială a populaţiei”.
Scop și obiective
Principiul de bază la stabilirea şi distribuirea mijloacelor fondului este acordarea ajutorului material solicitanţilor, ale căror familii sunt aflate în situaţii de dificultate în urma circumstanţelor invocate pe motiv de sănătate, situaţii excepţionale şi alte circumstanţe care conduc la depăşirea cheltuielilor strict necesare în raport cu venitul familiei solicitantului . Beneficiază de ajutor material persoanele socialmente vulnerabile din rîndul pensionarilor, invalizilor, familiilor cu copii invalizi, familiilor monoparentale, familiilor cu mulţi copii, copiilor orfani neinstituţionalizaţi .
Categorii și modul de solicitare
 Admiterea beneficiarilor care necesită ajutor material se efectuează în baza:
· cererii,
· anchetei sociale, care determină starea socială, condiţiile de trai, venitul global al familiei,
· alte acte justificative care confirmă circumstanţele cu impact negativ asupra bunăstării persoanei solicitante.
Persoana care completează şi depune cererea de acordare a ajutorului material este titularul ajutorului material, iar familia ei este beneficiarul ajutorului material. Documentele menţionate se examinează în Comisiile obşteşti pentru evaluarea necesităţilor de acordare a ajutorului material din primării, care înaintează propuneri de acordare ( neacordare ) a ajutorului material.

Serviciul ortopedie şi protezare
Cadrul legislativ
Serviciul în activitatea sa se călăuzește de legile Republicii Moldova, Hotărârile ți ordonanțele Guvernului, de actele normative speciale, regulamentele și instrucțiunile Ministerului Muncii și Protectiei Sociale, Instrucțiunea nr.40 din 9 iunie 1993 „Cu privire la modul de asigurare a populatiei Republicii Moldova cu articole de protezare, ortopedice și cu mijloace de locomoție nemecanizate a invalizilor”, precum și de ordinele șefului Direcției asistență socială și ale Șefului CREPOR (pe domeniul respectiv de activitate).
Scop și obiective
Serviciul protezare și ortopedie este o subdiviziune a Direcțiilor asistență socială din republică. El se formează, se reorganizează și se lichidează de către Ministerul Sănătății, Muncii și Protecției Sociale în conformitate cu Regulament-tip.
Categorii și modul de solicitare
Personalul angajat in serviciu protezare si ortopedie sunt felcerii – persoane cu studii medii speciale medicale, capabile sa presteze servicii in domeniul respectiv.
Cheltuielile pentru intretinerea serviciului protezare si ortopedie se efectueaza in limita mijloacelor prevazute in bugetul unitatilor administrativ teritoriale. Gestiunea serviciului protezare si ortopedie se efectueaza de catre seful Directiei asistenta sociala si protectie a familiei.
 
Serviciul Cantina socială
Cadrul legislativ
Serviciul dat se călăuzește de Hotărârea Guvernului nr.1246 din 16.10.2003, Legea nr.81-XV din 28 februarie 2003 privind cantinele de ajutor social și Regulamentul cu privire la funcţionarea cantinei de ajutor social
Scop și obiective
- accesibilitatea persoanelor socialmente vulnerabile la serviciile cantinei de ajutor social;
- flexibilitatea serviciilor de alimentare, conform necesităţilor reale ale beneficiarilor;
- respectarea normelor etico-morale ale beneficiarilor, regulilor şi normativelor sanitaro-epidemiologice de stat de către prestatorii acestor servicii.
Obiectivele funcţionării cantinei de ajutor social rezidă în prestarea serviciilor de alimentaţie pentru persoanele socialmente vulnerabile şi distribuirea hranei la domiciliu persoanelor imobilizate.
Categorii și modul de solicitare
De serviciile cantinei de ajutor social beneficiază următoarele categorii de persoane socialmente vulnerabile, ale căror venituri lunare, pe anul precedent, constituie 1-2 pensii minime pentru limită de vîrstă:
a) persoanele care au atins vîrsta de pensionare (fără domiciliu, fără susţinători legali, fără venituri sau cu venituri mici);
b) invalizii;
c) copiii pînă la 18 ani (din familiile cu mulţi copii, monoparentale şi din alte familii considerate socialmente vulnerabile în baza anchetei sociale întocmite de secţiile asistenţă socială şi protecţie a familiei (direcţia generală asistenţă socială).
Persoanele cuprinse în categoriile menţionate beneficiază de serviciile cantinei de ajutor social, în condiţiile prevăzute de Regulament, pe o perioadă de cel mult 30 de zile în trimestru (120 de zile anual).
Nu beneficiază de serviciile cantinei de ajutor social persoanele, cărora le sînt aplicabile reglementările legislaţiei privind protecţia socială a şomerilor şi reintegrarea lor profesională.
Dreptul la serviciile cantinei de ajutor social se stabileşte în baza următoarelor documente:
-cererea-tip a solicitantului, adresată primarului satului, la care se anexează copiile, după caz, ale:
-buletinului de identitate (paşaport) sau adeverinţei de naştere, pentru cei care nu au atins vîrsta majoratului;
-adeverinţelor de naştere ale tuturor copiilor (pentru familiile cu mulţi copii); 
-certificatului despre componenţa familiei, eliberat de primărie, sau extrasului din cartea de imobil;
-certificatului de divorţ;
-adeverinţei medicale a solicitantului, care să certifice că acesta nu suferă de boli transmisibile;
-alte acte ce atestă starea social-vulnerabilă a familiei solicitantului: adeverinţa de la primărie, confirmînd că solicitantul nu are în proprietate pământ- teren agricol sau, dacă îl posedă, nu obţine venit de pe el din cauza calamităţilor naturale sau din alte motive întemeiate;
-adeverinţa de salarizare, cu specificarea salariului net, ajutorului de şomaj etc.

